Document ID: 32007D0456

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 18ης Ιουνίου 2007 για την προσαρμογή των αποζημιώσεων που προβλέπονται στην απόφαση 2003/479/ΕΚ σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς (2007/456/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2, την απόφαση 2003/479/ΕΚ (1), και ιδίως το άρθρο 15, τη γνώμη του Ευρωπαϊκού Κοινοβουλίου, Εκτιμώντας τα ακόλουθα: (1) Το άρθρο 15 παράγραφος 7 της απόφασης 2003/479/ΕΚ ορίζει ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, χωρίς αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο. (2) Ο κανονισμός (ΕΚ, Ευρατόμ) αριθ. 1895/2006 του Συμβουλίου, της 19ης Δεκεμβρίου 2006, βάσει του οποίου αναπροσαρμόζονται από 1ης Ιουλίου 2006 οι αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, καθώς και οι διορθωτικοί συντελεστές που εφαρμόζονται στις εν λόγω αποδοχές και συντάξεις (2), προβλέπει αναπροσαρμογή 2,3 % των αποδοχών και συντάξεων των υπαλλήλων της Κοινότητας, ΑΠΟΦΑΣΙΖΕΙ: Άρθρο 1 Το άρθρο 15 της απόφασης 2003/479/ΕΚ τροποποιείται ως εξής: α) στην παράγραφο 1 της απόφασης 2003/479/ΕΚ, τα ποσά των 28,78 ευρώ και 115,09 ευρώ αντικαθίστανται από τα ποσά των 29,44 ευρώ και 117,74 ευρώ, αντιστοίχως· β) στην παράγραφο 2, ο πίνακας αντικαθίσταται από τον ακόλουθο: «Απόσταση μεταξύ του τόπου κατοικίας και του τόπου απόσπασης (σε km) Ποσό (σε EUR) 0-150 0 150 75,68 300 134,54 500 218,65 800 353,20 1 300 555,03 2 000 664,37». γ) στην παράγραφο 4, το ποσό των 28,78 ευρώ αντικαθίσταται από το ποσό των 29,44 ευρώ. Άρθρο 2 Η παρούσα απόφαση παράγει αποτελέσματα την πρώτη ημέρα του μήνα που ακολουθεί τη δημοσίευσή της. Λουξεμβούργο, 18 Ιουνίου 2007.

Classification Labels:
2997
2972
572
151
518
281
1
15

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ", "518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 2628
4304
3273
2166
77
4276

EuroVoc IDs (Expanded): 2628
4304
3273
2166
77
4276

Dataset Source: meu

Split: train